CELEX: C2005/330/59
Language: et
Date: 2005-12-24 00:00:00
Title: Kohtuasi T-385/05:  21. oktoober 2005  esitatud hagi — Transnáutica  versus  Euroopa Ühenduste Komisjon

24.12.2005   
            
            
               ET
            
            
               Euroopa Liidu Teataja
            
            
               C 330/24
            
         21. oktoober 2005 esitatud hagi — Transnáutica versus Euroopa Ühenduste Komisjon
   (Kohtuasi T-385/05)
   (2005/C 330/59)
   Kohtumenetluse keel: inglise
   Pooled
   
      Hageja: Transnáutica — Transportes e Navegação, SA (Matosinhos, Portugal) (esindajad: C. Fernández Vicién, I. Moreno-Tapia, D. Ortigão Ramos, B. Aniceto Silva)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada täielikult komisjoni 6. juuli 2005. aasta otsus (REM 05/2004); mis puudutab tollimaksu vähendamist ja tollimaksu tagasimaksmist;
            
         
               —
            
            
               mõista käesoleva menetluse kulud välja komisjonilt.
            
         Väited ja peamised argumendid
   Hageja on Portugali ettevõte, mis tegeleb peamiselt kaubaveoga. 1994. aastal saatis üks teine Portugali ettevõte teatava koguse tubaka ja etüülalkoholi sisaldavaid kaubasaadetisi Portugalist kolmandatesse riikidesse järgides ühenduse välistransiidiprotseduuri. Hageja oli nimetatud ühenduse tolliseadustiku artikli 96 kohaselt selle saadetise osas printsipaaliks. Hiljem selgus, et hageja juhtkond ei olnud nendest tehingutest teadlik, kuna üks hageja töötajatest oli tegutsenud petturlikult, kasutades hageja garantiitunnistust, rikkudes ettevõtte sise-eeskirju.
   Kuna asjaomaste saadetiste lähetuspaiga tolliasutusse jõudmise kohta tõendeid ei olnud, nõuti hagejalt, kui printsipaalilt, tollimaksude tasumist. Hageja taotles ühenduse tolliseadustiku artikli 239 alusel asjaomaste tollimaksude tagastamist ja vähendamist väites, et kuna ta ei teadnud oma töötaja volitusteta asjaajamisest, ei olnud ta pettusega mitte mingil moel seotud ja et ta tegi koostööd ametivõimudega, ning lisaks ei teavitanud Portugali tolliasutused teda kunagi oma pettusekahtlustest seoses asjaomaste tehingutega. See taotlus lükati vaidlustatud otsusega tagasi.
   Oma hagi toetuseks väidab hageja, et komisjon rikkus olulisel määral menetlusnorme, kuna ta ei konsulteerinud tolliseadustiku komiteega ja kaasas hageja menetlusse alles selle väga hilises staadiumis. Hageja väidab ka, et komisjon on teinud asjaolude hindamisel olulise hindamisvea ning rikkunud komisjoni otsuste põhjendamiskohustust. Lisaks heidab hageja ette hea halduse põhimõtte rikkumist ja hageja kaitseõiguse rikkumist, kuna komisjon ei hinnanud hoolikalt ja erapooletult kõiki olulisi asjaolusid. Lõpuks kaebab hageja proportsionaalsuse põhimõtte rikkumise peale, kuna komisjon lükkas ta hagiavalduse tagasi hoolimata sellest, et komisjon ja Portugali ametiasutused olud algatanud uurimise, et välja selgitada, kas vaidlusaluse tegevuse osas oli tegemist salakaubandusega.